Wapoc akotaniwon

Wapoc akotaniwon nehirowi ititoskan. Taci e ici pamiskinowetc wapoc ici akotaniwon. Nohwe wapoc nama peikonok ici kiskeritakosiw e tatc. Nanikotono wec nico pipona kekotc nicto pipona kiskeritakosiw e mitcetitc nanikotono tca wec nico pipona kekotc nicto pipona nama taw taci ka ki ici mitcetcik. Piapiskwapi ka osawapiskak apatan nikwakaniapi e ocitakaniwokw. Mitcet tca orapikenikatew minawatc nta akotaniwon taci e ici miskanawetc e mipatatc wapoc. Kitci mirokotek totcikatew. E pipok itotiskaniwon, kirowe wikitciciw ka piponiskanikw wapoca. Nama tca mikikotaniwon wec 10 cm ici tipahikaniwon irikik ke irikwatc e waienastek nikokaniapi. Nte mictikok ici matcikwapikatcikatew nehe wec 5 cm irikik kitci icpokotek. Taci e ici pamiskinowetc wapoc ici akotakaniwon. Aci tca kata nisawihew wapoc ka ki makonewiwotc.